
אל: חברות ההשכרה



הנדון: נוהל רישום וביטול מקוריות רכב "כרכב השכרה"


1. חברת השכרה הרוכשת רכב  לצורך השכרה, מחוייבת עפ"י דין להודיע לרשות הרישוי או לנציגה כי הרכב ישמש להשכרה. 

2. במידה ומדובר ברכב חדש, במעמד ביצוע הרישום הראשוני לרכב, תעביר החברה ליבואן הרכב את אישור המפקח על התעבורה לרישום הרכב הספציפי כרכב השכרה.

יבואן הרכב  ירשום בשדה מקוריות כי הרכב משמש ל"השכרה" (קוד 7) ובשדה תעריף (קוד 02) – כך שברישיון הרכב יודפס כי הרכב משמש ל"השכרה".

3.  במידה ומדובר ברכב שהוא לא חדש, חובה על החברה לציין בעצמה (באופן מקוון) כי הרכב מיועד להשכרה בהתאם לתנאים הבאים:

סוג הרכב הוא אחד מאלה:

M1  רכב פרטי נוסעים
N1  רכב מסחרי במשקל כולל עד 3,500 ק"ג
M1 אוטובוס זעיר פרטי

במידה ומדובר בסוגי רכב אחרים, יש להגיש בקשה נפרדת למחלקת היסעים במינהל יבשה




במידה והרכב עומד בתנאים האמורים, יציין עובד החברה בתקשורת מחשובית כי הרכב משמש ל"השכרה". השינוי במקוריות יבוא לידי ביטוי ברישיון הרכב שיונפק לאחר התיקון.

4. שינוי במקוריות הרכב מרכב "השכרה" לרכב "השכרה/החכר" וההיפך

כל שינוי במקוריות הרכב קרי מ"השכרה" ל"השכרה/החכר" ולהיפך, יבוצע במערכת היעודית המתאימה:

· יעוד השכרה:	(מקוריות 7 – השכרה בקובץ תחבורה)
ברישיון הרכב יירשם הרכב משמש להשכרה

· יעוד החכר:	(מקוריות E – "השכרה/החכר בקובץ תחבורה)
ברישיון הרכב יירשם הרכב משמש ל"השכרה/החכר"

· יעוד החכר:	רכב שבעברו היה "השכרה" ומבקשים לשנות 
להשכרה/החכר  (מקוריות F – "השכרה/החכר)

ראוי לציין כי רכב אשר בעברו היה "השכרה" ומאוחר יותר שונה ל"השכרה/החכר" לעולם יירשם ברישיון הרכב בשדה מקוריות "השכרה".

רכב אשר שימש כ"השכרה/החכר" ומקוריותו לא שונתה, במקוריות יירשם כי שימש ל"השכרה/החכר". 

5. מכירת רכב ששימש בעברו ל"השכרה"

1. חב' השכרה המבקשת למכור רכב אשר שימש להשכרה, עליה לבצע פעולת איפוס תעריף.

2. ניתן לבצע שינוי רישום בעלות על רכב, רק לאחר שבוטל התעריף (02) משמש כרכב השכרה.

6.  חברה אשר רישיון העסק להשכרת רכב בוטל, הותלה או לא חודש – תודיע מחלקת ההיסעים במינהל יבשה לרשות הרישוי לבטל את מעמדם הנוכחי של רכבי ה"השכרה" או "השכרה/החכר" (כאשר המקוריות ברישיון הרכב של רכבים אלו לא תשתנה)

7. עדכון המקוריות על ציי רכב של חברה יבוצע על ידי נציגי חברת ההשכרה בתקשורת מחשובית בכפוף לחתימת חוזה ועמידה בתנאים שהציבה הממשלה.







8. תנאים להגשת בקשות לביטול מקוריות מ-"השכרה" ל -"השכרה/החכר

בקשות לתיקון טעות שבתום לב ברישום מקוריות הרכב, יש להגיש לגב' טלי גדליהו, מחלקת היסעים, מינהל יבשה. את הבקשות יש להגיש בצירוף המסמכים הבאים:

1. אם מדובר ברכב חדש – אישור מאת יבואן הרכב המעיד על כך כי יבואן הרכב טעה בביצוע הרישום הראשוני.

2. תצהיר חתום על ידי עו"ד מטעם המנהל הכללי של החברה, על כך שהטעות בבקשת המקוריות הינה בתום לב וכי הרכב מעולם לא שימש להשכרה.

3. הבקשה לתיקון הטעות (בצירוף אישור היבואן +תצהיר החברה) תוגש לא יאוחר מ-60 ימים מיום רכישת הרכב על ידי חב' ההשכרה.

9. שינוי המקוריות מ"השכרה/החכר ל"השכרה" – לא תוגבל.

10. בקשות לביטול מקוריות לחלוטין – לא ידונו ולא יאושרו. 

11. נוהל זה מבטל את כל הנהלים הקודמים בנושא.





בכבוד רב,



יוסי ניזרי						קטי מורלי
ממונה היסעים ומוניות			מנהלת תחום תאום,נהלים ורישוי




העתקים: המנהל הכללי
                 היועצת המשפטית 
                 מ"מ סמנכ"ל יבשה
	     מ"מ/מנהל אגף בכיר רישוי	
	     מנהלת אגף בכיר מערכות מידע
                 ס/מנהל אגף בכיר רישוי





לשירותכם מענה אנושי ימים א'-ה' 20:00-07:00 ימי ו' 13:00-07:00 בטל': 70-43-70-700-1 
ומענה קולי ממוחשב 24 שעות ביממה בטל: 03-5024000
אתר האינטרנט של משרד התחבורה: www.mot.gov.il

